শওকত আলী : (শিশুর সরল হাসিতে বললেন) কায়েস তো আমার ছাত্র ছিল। লিখতও ভালো। আমার গল্প নিয়ে খারাপ বলেনি। আমার জন্ম, বেড়ে ওঠা, প্রথম চাকরি সবই শুরু হয়েছে আধা মফস্বল, আধা গ্রামে, যে-কারণে আমি একটা জিনিস উপলব্ধি করেছি, আমার গল্পে সবসময় মানুষের কথা এসেছে। বিচিত্র পেশার বিচিত্র শ্রেণির মানুষের কথা এসেছে, যে-কারণে আমার গল্পে হয়তো বহুমাত্রিক দ্যোতনা রয়েছে। তবে সবশেষে ঘুরেফিরে ওই মানুষের কাছে ফিরে যাওয়াই সার হয়েছে।